**MESTO LEVICE**

Nám. hrdinov 1, 934 32 Levice

všetci známi uchádzači

vo verejnom obstarávaní

Váš list číslo / zo dňa Naše číslo Vybavuje Levice

Ing.Szillerová,036/6350285 20.08.2019

**Vec: Odpoveď k žiadosti o vysvetlenie výzvy na predloženie ponuky**

Na základe žiadosti o vysvetlenie súťažných podkladov doručenej verejnému obstarávateľovi na predmet zákazky *„Obnova a rekonštrukcia MK, Levice“* vyhlásenej na základe výzvy na predkladanie ponúk zverejnenej dňa 13.08.2019 vo vestníku verejného obstarávania čl. 164/2019 pod číslom 22729-WYP, Vám v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov zasielame nasledujúce vysvetlenie.

Uchádzač v predloženej žiadosti o vysvetlenie zo dňa 19.8.2019 žiadal vysvetliť nasledovné:

**Otázka č. 1:**

Môže verejný obstarávateľ vysvetliť položky frézovania? Podľa technickej správy sa jedná o frézovanie asfaltových vrstiev (obrusná + ložná vrstva). Vo VV je uvedené frézovanie betónových vrstiev.

Odpoveď verejného obstarávateľa na otázku č. 1:

Verejný obstarávateľ uvádza, že ide o frézovanie asfaltových vrstiev (obrusná a ložná).

**Otázka č. 2:**

Podľa technickej správy *„Jestvujúce inžinierske siete, ktoré sa nachádzajú v priestore staveniska rekonštrukciou miestnej komunikácie nebudú dotknuté“*, zároveň je v TS uvedené *„Pred začatím stavebných prác je potrebné vytýčiť všetky nachádzajúce sa podzemné inžinierske siete“*. Žiadame verejného obstarávateľa o vysvetlenie, či je potrebné vytyčovať inžinierske siete a kto znáša náklady za ich vytýčenie?

Odpoveď verejného obstarávateľa na otázku č. 2:

Verejný obstarávateľ uvádza, že k ohláseniu stavby boli zabezpečované vyjadrenia k projektovej dokumentácii. V zmysle nich jednotlivý správcovia požadujú ich vytýčenie, aj keď podľa charakteru prác nebude do nich zasahované. Náklady na vytýčenie inžinierskych sietí znáša zhotoviteľ.

**Otázka č. 3:**

V SO 03 Saratovská ulica chýba vo VV položka *„Úprava plôch okolo hydrantov, šupátok, a pod. v asfaltových krytoch v pôdorysnej ploche do 2m2“*. Žiadame verejného obstarávateľa o doplnenie do VV, resp. vyjadrenie.

Odpoveď verejného obstarávateľa na otázku č. 3:

Verejný obstarávateľ dopĺňa do výkazu výmer SO 03 Saratovská ulica chýbajúce položky:

899331111 Výšková úprava vpuste do  200 mm  poklop..... 6ks

899231111 Výšková úprava vpuste do 200 mm   mreža.......13 ks

**Otázka č. 4:**

Návrh ZoD, článok III. bod 1, stavbyvedúci preukáže pracovnoprávny alebo iný zmluvný vzťah k zhotoviteľovi predložením písomnej zmluvy. Nakoľko obsah pracovnoprávnej zmluvy nie je možné zverejňovať tretím stranám a podlieha ochrane osobných údajov, bude postačujúce ak predložili čestné vyhlásenie o tom, že takýto vzťah existuje?

Odpoveď verejného obstarávateľa na otázku č. 4:

Verejný obstarávateľ uvádza, že na preukázanie zmluvného vzťahu bude postačovať predloženie čestného vyhlásenia.

S pozdravom

...................................

RNDr. Ján Krtík

primátor mesta